CELEX: 32015D1423
Language: hu
Date: 2015-08-21 00:00:00
Title: A Bizottság (EU) 2015/1423 végrehajtási határozata (2015. augusztus 21.) a bőrcsomósodáskór görögországi előfordulásával összefüggő egyes ideiglenes védintézkedésekről (az értesítés a C(2015) 6010. számú dokumentummal történt) (EGT-vonatkozású szöveg)

25.8.2015   
            
            
               HU
            
            
               Az Európai Unió Hivatalos Lapja
            
            
               L 222/7
            
         A BIZOTTSÁG (EU) 2015/1423 VÉGREHAJTÁSI HATÁROZATA
   (2015. augusztus 21.)
   a bőrcsomósodáskór görögországi előfordulásával összefüggő egyes ideiglenes védintézkedésekről
   
      
         (az értesítés a C(2015) 6010. számú dokumentummal történt)
      
   
   (Csak a görög nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (3) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (3) bekezdésére,
   mivel:
   
               (1)
            
            
               A bőrcsomósodáskór a szarvasmarhaféléket sújtó, vektorok által terjesztett, súlyos veszteségeket okozó vírusos megbetegedés, amely elsősorban az élő állatok közvetítésével és a fertőzött állatokból származó termékek útján gyorsan el tud terjedni.
            
         
               (2)
            
            
               A 92/119/EGK tanácsi irányelv (3) általános intézkedéseket határoz meg az egyes állatbetegségek, köztük a bőrcsomósodáskór elleni védekezés céljára. Ezek az intézkedések a bőrcsomósodáskór gyanúja és megállapítása esetén végrehajtandó intézkedéseket is magukban foglalják.
            
         
               (3)
            
            
               A görög hatóságok 2015. augusztus 20-án bejelentették a Bizottságnak, hogy Görögország Évrosz regionális egységében található Féresz területén két szarvasmarhatelepen a bőrcsomósodáskór kitörését észlelték, mely telepeken összesen mintegy 200 állatot tartanak.
            
         
               (4)
            
            
               Görögország alkalmazta a megfelelő intézkedéseket a 92/119/EGK irányelv keretében, és az irányelv 10. cikkének megfelelően a betegség észlelésének helye körül védő- és megfigyelési körzeteket alakított ki.
            
         
               (5)
            
            
               Fennáll az a kockázat, hogy a bőrcsomósodáskór Görögország más területeire és más tagállamokra is továbbterjed, különösen az élő szarvasmarhafélékkel és azok spermájával folytatott kereskedelem, az egyes vadon élő kérődzők mozgása és a szarvasmarhafélékből származó egyes termékek forgalomba hozatala révén.
            
         
               (6)
            
            
               Annak érdekében, hogy a betegség ne terjedjen tovább Görögország más területeire, sem más tagállamokba és harmadik országokba, indokolt megtiltani az Évrosz regionális egységéből származó szarvasmarhafélék és szarvasmarhasperma elszállítását és elküldését, csakúgy mint az ugyanonnan származó egyes állati eredetű termékek forgalomba hozatalát.
            
         
               (7)
            
            
               A Növények, Állatok, Élelmiszerek és Takarmányok Állandó Bizottságának az érintett tagállammal együttműködésben tartott üléséig a Bizottság ideiglenes védintézkedéseket hoz a bőrcsomósodáskór görögországi előfordulásával kapcsolatban.
            
         
               (8)
            
            
               E határozatot a Növények, Állatok, Élelmiszerek és Takarmányok Állandó Bizottságának következő ülésén felülvizsgálják, és az intézkedéseket szükség esetén kiigazítják,
            
         ELFOGADTA EZT A HATÁROZATOT:
   1. cikk
   (1)   Görögország megtiltja a következő áruk Évrosz regionális egységéből Görögország más részeibe, más tagállamokba és harmadik országokba történő szállítását:
   
               a)
            
            
               élő szarvasmarhafélék és vadon élő kérődzők;
            
         
               b)
            
            
               szarvasmarhafélék spermája.
            
         (2)   Görögország megtiltja az Évrosz regionális egységéből származó következő áruk Évrosz regionális egységén kívül történő forgalomba hozatalát:
   
               a)
            
            
               szarvasmarhafélékből nyert friss hús, valamint az ilyen friss hús felhasználásával készült előkészített hús és húskészítmények;
            
         
               b)
            
            
               szarvasmarhafélékből származó tej és tejtermékek;
            
         
               c)
            
            
               a szarvasmarhafélék feldolgozatlan állati melléktermékei, kivéve, ha azokat egy Görögország területén található, jóváhagyott létesítményben az illetékes hatóság felügyelete mellett történő ártalmatlanításra szánják.
            
         2. cikk
   Ezt a határozatot 2015. szeptember 30-ig kell alkalmazni.
   3. cikk
   Ennek a határozatnak a Görög Köztársaság a címzettje.
   
      Kelt Brüsszelben, 2015. augusztus 21-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  A Tanács 1992. december 17-i 92/119/EGK irányelve az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről (HL L 62., 1993.3.15., 69. o.).